钦定古今图书集成/明伦汇编/氏族典/第147卷 > 孙惟最
## 钦定古今图书集成/明伦汇编/氏族典/第147卷 > 孙惟最

按《五代史孙德昭传》：“德昭父惟最，有材略。黄巢陷长
安，惟最率其乡里子弟，得义兵千人，南攻巢于咸阳。
兴平州将壮其所为，益以州兵二千。与破贼功，拜右
金吾卫大将军。朱玫乱京师，僖宗幸兴元，惟最率兵
击贼，累迁鄜州节度使，留京师宿卫。鄜州将吏诣阙，
请惟最之镇。京师民数万，与神策军复遮留不得行”，
改荆南节度使，在京制置、分判神策军，号“扈驾都。”是
时京师数乱，民皆赖以为保。